ธงประจำพระองค์ในต่อเรอร์แลนด์

**ธงประจำพระองค์** เป็นธงประเภทหนึ่งของพระราชวงศ์ต่อเรอร์แลนด์ ซึ่งประดับร่วมกับธงชาติต่อเรอร์แลนด์เพื่อถวายพระเกียรติแก่พระราชวงศ์ต่อเรอร์แลนด์ ปรากฏใช้อยู่ทุกแห่งในต่อเรอร์แลนด์ ต่างจากธงอีกประเภทหนึ่งซึ่งเรียกรวมกันตามกฎหมายธงในปัจจุบันว่า ธงพระอิสริยยศ อันเป็นธงที่ใช้ในพิธีการต่าง ๆ เป็นการพิเศษ และใช้ในสถานที่เฉพาะแห่ง

## ลักษณะ

โดยหลักแล้ว ธงประจำพระองค์ในต่อเรอร์แลนด์มีลักษณะเป็นธงสีพื้นตามวันพระราชสมภพหรือสีที่ตามพระประสงค์ของพระองค์นั้นๆ ประดับด้วยเครื่องหมายพระปรมาภิไธยย่อหรือพระนามาภิไธยย่อ ธงประจำพระองค์เหล่านี้ไม่เพียงแต่ใช้ประดับในพระราชพิธีและพิธีการต่าง ๆ ที่เป็นทางการเท่านั้น แต่ใช้อยู่ทั่วไปอย่างไม่เป็นทางการด้วย ประชาชนชาวต่อเรอร์ในทุกชนชั้นและทุกหนแห่งนิยมประดับธงดังกล่าวร่วมกับธงชาติต่อเรอร์แลนด์ เพื่อถวายพระเกียรติและแสดงความจงรักภักดีต่อพระมหากษัตริย์ และพระบรมวงศานุวงศ์ ถือเป็นลักษณะเด่นอย่างหนึ่งที่ปรากฏในวัฒนธรรมต่อเรอร์ ธงเหล่านี้มีจำหน่ายตามร้านค้าขนาดเล็กและร้านเครื่องเขียนหรือร้านที่จำหน่ายธงโดยเฉพาะ โดยมีขนาดที่แตกต่างกันหลายขนาด และธงดังกล่าวนิยมพิมพ์รูปตราพระปรมาภิไธยย่อหรือพระนามาภิไธยย่อลงบนธง

### ธงพระบาทสมเด็จพระวสุพลเกล้าเจ้าอยู่หัวมหาราช

ธงพระบาทสมเด็จพระวสุพลเกล้าเจ้าอยู่หัวมหาราช หรือ ธงพระปรมาภิไธยย่อ W เป็นธงพื้นสีชมพู อันเป็นสีประจำพระชนมวาร (เสด็จพระราชสมภพเมื่อวันอังคารที่ 1 กันยายน ต.ศ. 20) กลางธงมีตราพระปรมาภิไธยย่อ W อยู่ภายใต้พระมหารัตนมงกุฎเปล่งรัศมี โดยรูปเหล่านี้เป็นสีน้ำเงิน ซึ่งเป็นสีประจำสถาบันพระมหากษัตริย์ของต่อเรอร์แลนด์

### ธงสมเด็จพระนางเจ้าณัฐทิชา วรราชรัตนกัลยาณี พระบรมราชินีนาถ

ธงสมเด็จพระนางเจ้าณัฐทิชาฯ พระบรมราชินีนาถ หรือ ธงพระนามาภิไธยย่อ NC เป็นธงพื้นสีแดง อันเป็นสีประจำพระชนมวาร (เสด็จพระราชสมภพเมื่อวันอาทิตย์ที่ 3 ธันวาคม ต.ศ. 28) กลางธงมีตราพระนามาภิไธยย่อ NC อยู่ภายใต้พระมหารัตนมงกุฎ โดยรูปเหล่านี้เป็นสีขาว

## ธงที่พ้นสมัยการใช้งาน

ในทางปฏิบัติธงประจำพระองค์ที่พ้นสมัยการใช้งานนั้นเป็นได้หลายกรณี ได้แก่ พระมหากษัตริย์หรือพระบรมวงศานุวงศ์พระองค์นั้นเสด็จสวรรคต สิ้นพระชนม์ หรือมีการได้รับการสถาปนาเลื่อนพระอิสริยยศ หรือทรงลาออกจากฐานันดรศักดิ์แห่งพระราชวงศ์ หรือทรงมีพระราชดำริให้ออกแบบธงใหม่ หรือทางรัฐบาลประกาศระยะเวลาในการประดับธงตราสัญลักษณ์นั้นๆ โดยส่วนมาจะเป็นธงในวาระพิเศษต่างๆ

### ธงพระบาทสมเด็จพระวิศณุเกล้าเจ้าอยู่หัวมหาราช

ธงพระบาทสมเด็จพระวิศณุเกล้าเจ้าอยู่หัวมหาราช หรือ ธงพระปรมาภิไธยย่อ V เป็นธงพื้นสีเหลือง อันเป็นสีประจำพระชนมวาร (เสด็จพระราชสมภพเมื่อวันจันทร์ที่ 12 สิงหาคม ค.ศ. 1946) กลางธงมีตราพระปรมาภิไธยย่อ V อยู่ภายใต้พระมหารัตนมงกุฎ โดยรูปเหล่านี้เป็นสีแดง

### ธงพระบาทสมเด็จพระวศวิทย์เกล้าเจ้าอยู่หัวมหาราช

ธงพระบาทสมเด็จพระวศวิทย์เกล้าเจ้าอยู่หัวมหาราช หรือ ธงพระปรมาภิไธยย่อ VS เป็นธงพื้นสีเขียว อันเป็นสีประจำพระชนมวาร (เสด็จพระราชสมภพเมื่อวันพุธที่ 13 ตุลาคม ต.ศ. 6 ) กลางธงมีตราพระปรมาภิไธยย่อ VS อยู่ภายใต้พระมหารัตนมงกุฎ โดยรูปเหล่านี้เป็นสีขาว

## ระเบียงภาพ

ธงตราสัญลักษณ์ 30 พรรษา ที่โต๊ะหมู่ประดิษฐานพระบรมฉายาลักษณ์ ณ พิพิธภัณฑ์ธัชวิทยาภาพธงตราสัญลักษณ์ 30 พรรษา แบบพิมพ์สีน้ำเงิน ที่ประชาชนประดับรับเสด็จภาพเฮลิคอปเตอร์นำธงตราสัญลักษณ์ 30 พรรษา บินผ่านน่านฟ้าพิธีสวนสนามทางเรือภาพการประดับธงประจำพระองค์ ณ กองบัญชาการกระทรวงทหารเรือภาพการประดับธงรับเสด็จของกระทรวงธัชวิทยาและมุรธาธรภาพธงตราสัญลักษณ์ งานฉลอง 50 ปีแห่งการประกาศเอกราชฯธงตราสัญลักษณ์เฉลิมพระชนมพรรษา 20 พรรษา จากสารคดีเฉลิมพระเกียรติ “20 พรรษามหาณัฐทิชา”ธงทิ้งตราสัญลักษณ์งานเฉลิมพระชนมพรรษา 20 พรรษา